ቅድመ ዳሰሳ | ሀዲያ ሆሳዕና ከ ቅዱስ ጊዮርጊስ
ከአስከፊ የሊጉ ጅማሮ ማግስት ተከታታይ ሁለት ጨዋታዎችን ድል ማድረግ የቻሉት በአሰልጣኝ ግርማ ታደሰ የሚመሩት ሆሳዕናዎች በዚህኛው ጨዋታ ድል ማድረግ የሚችሉ ከሆነ ለሳምንታት ተሰንቅረውበት ከነበረው የወራጅ ቀጠና ውስጥ መውጣት የሚችሉበትን አጋጣሚ መፍጠር ይችላሉ።ሀዲያ ሆሳዕናዎች ለወትሮው የሚጠቀሙበት በረጃጅም ተሻጋሪ ኳሶች ላይ የተመሠረተው የማጥቃት ሂደታቸው በአየር ኳስን በማሸነፍ ረገድ ውጤታማ ለመሆን በማይቸገሩት የቅዱስ ጊዮርጊሶች የተከላካይ መስመር ተሰላፊዎች እንደሚፈተን ይጠበቃል። ከዚህም የተነሳ የቡድኑ የማጥቃት ሂደት መሀል ለመሀል ሰብሮ ለመግባት በሚደረግ ጥረት ይቃኛልም ተብሎ ይገመታል።በነገው ጨዋታ ሀዲያ ሆሳዕናዎች የአምበላቸው ሄኖክ አርፊጮ እና አጥቂው መሀመድ ናስርን ግልጋሎት ዳግም ሲያገኙ በጉዳትም ሆነ በቅጣት የሚያጡት ተጫዋች አይኖርም።ባለፈው ሳምንት ወደ ድል የተመለሱት ፈረሰኞቹ የዓመቱን የመጀመርያ የሜዳ ውጪ ድል በማሳካት ወደ ሠንጠረዡ አናት ለመጠጋት አልመው ወደ ሜዳ ይገባሉ።ጊዮርጊሶች ያለ ወሳኙ ግብ አዳኛቸው ሰልሀዲን ሰዒድ በሚያደርጉት በዚሁ ጨዋታ ላይ በተለይ ከሜዳቸው ውጪ በሚያደርጓቸው ጨዋታዎች ላይ እጅጉን ሲቸገሩ የሚስተዋል ቢሆንም ከክለቡ አመራሮች በቅርብ ማስጠንቀቂያ የደረሳቸው የክለቡ የአሰልጣኞች ቡድን እንዲሁም ተጫዋቾች የውድድር ዘመናቸውን መልክ ለማስያዝ መሰል የሜዳ ውጭ ጨዋታዎች ላይ ነጥቦችን ማስመዝገብ የግድ ይላቸዋል።ከመሪው መቐለ በ3 ነጥብ አንሰው በ13 ነጥብ ሊጉን በ4ኛ ደረጃ ላይ በመቀመጥ ከመሪዎቹ ተርታ መሰለፍ የቻሉት ፈረሰኞቹ በነገው ጨዋታ ከወገብ በላይ እየተሻሻለ ባለው ቡድናቸው ውጤት ይዘው ለመውጣት ጥረት ያደርጋሉ ተብሎ ይጠበቃል። በተለይም ከጋዲሳ መብራቴ እና አቤል ያለው መነሻነ የሚደረጉ ጥቃቶች በሦስት የመሐል ተከላካዮች የሚገባውና በመከላከል እንቅስቃሴ ወደ አምስት ከፍ ከሚለው የሆሳዕና የኋላ ክፍል ጋር የሚኖራቸው ፍልሚያ ውጤቱን የመወሰን አቅም ይኖረዋል። በጥሩ አቋም ላይ የሚገኘው ጌታነህ ከበደ ጉዳት እንደተፈራው አለመሆንና ነገ ግልጋሎት የሚሰጥ መሆኑ ለጊዮርጊስ የምስራች የሚሆን ነው።ባሳለፍነው ሳምንት በድጋሚ ጉዳት ያስተናገደው ሰልሀዲን ሰዒድን ጨምሮ ረዘም ያለ ጊዜ ጉዳት ላይ የሚገኙትን ናትናኤል ዘለቀ እና ለዓለም ብርሃኑ ከቡድኑ ጋር ወደ ሆሳዕና አልተጓዙም።ከዚህ ቀደም ሁለት ጊዜ በሊጉ ተገናኝተው ሁለቱንም ጨዋታ ቅዱስ ጊዮርጊስ በተመሳሳይ 2-0 ውጤት አሸንፏል።አቤር ኦቮኖደስታ ጊቻሞ – አዩብ በቀታ – ፀጋሰው ዲላሞሱራፌል ዳንኤል – አብዱልሰመድ ዓሊ – ይሁን እንደሻው- አፈወርቅ ኃይሉ – ሄኖክ አርፊጮቢስማርክ አፒያ – ቢስማርክ ኦፖንግባህሩ ነጋሽደስታ ደሙ – አስቻለው ታመነ – ኤድዊን ፍሪምፖንግ – ሄኖክ አዱኛጋዲሳ መብራቴ – ሙሉዓለም መስፍን – ሀይደር ሸረፋ – አቤል ያለውጌታነህ ከበደ – ዛቦ ቴጎይ